turjo4nis/wikipedia-bn-dump-20250701 huggingface dataset:
বোঙ্গাক্যামস

বোঙ্গাক্যামস, নেদারল্যান্ডস ভিত্তিক একটি প্রাপ্তবয়স্ক হয় ওয়েবসাইট, সাইপ্রাসের প্রোওয়েব প্রগ্রেসিভ ডেভেলপমেন্ট লিমিটেড কোম্পানী কর্তৃক পরিচালিত,  যা সাধারণত ওয়েবক্যাম মডেল, ক্যামবয়েজ এবং দম্পতিদের ওয়েবক্যাম পারফরমেন্স প্রদর্শন করে। যেখানে নগ্নতা এবং যৌন কার্যকলাপ থাকে, প্রায়শই স্ট্রিপটিজ এবং প্রেমমূলক আলাপ হতে শুরু করে যৌন খেলনার সাথে হস্তমৈথুন পর্যন্ত থাকে। সমস্ত দর্শনার্থীরা সাধারণ চ্যাট রুমে যোগদান করতে পারে, অন্যদিকে মডেলরা ব্যক্তিগত শোয়ে নিবন্ধিত ব্যবহারকারীদের টিপস নিয়ে অর্থ উপার্জন করতে পারে। বোঙ্গাক্যামস এইচটিটিপিএস সুরক্ষা কার্যকর করা প্রথম শীর্ষ ওয়েবসাইটগুলির মধ্যে একটি।  এটি মার্কিন ওয়েবসাইট চ্যাটারবেইটের সাথে প্রতিযোগিতা করা ইউরোপের বৃহত্তম প্রাপ্তবয়স্ক ক্যামিং ওয়েবসাইটগুলির মধ্যে একটি। এপ্রিল, ২০২১ সালের আলেক্সার হিসাবে, এটি বিশ্বের ৩৬তম জনপ্রিয় ওয়েবসাইট। 

বোঙ্গাক্যাশ অনুমোদিত সংস্থা এবং বোঙ্গামডেলস ওয়েবসাইটও বোঙ্গাক্যামস নেটওয়ার্কের অংশ।

ইতিহাস 
ডোমেনটি ২০১২ সালে নিবন্ধিত হয়েছিল।

ওয়েবসাইটটি ২০১৬ সালে তার প্রথম পুরস্কার পেয়েছিল - লাইভ ক্যাম অ্যাওয়ার্ডস ২০১৬ এ সেরা উদীয়মান লাইভ ক্যাম সাইট হিসেবে। 

ডিসেম্বর ২০১৬ এ, বোঙ্গাক্যামস কে কিনে নেয় রাসক্যামস ডট কম। 

মার্চ ২০১৭ এ, তারা আরেকটি ক্যামিং সাইট ক্যামফিউজ ডট কমও কিনে। 

জানুয়ারী ২০১৭, মাল্টীয় পত্রিকা দ্য মাল্টা ইন্ডিপেন্ডেন্ট জানিয়েছিল যে, বোঙ্গাক্যামস মাল্টীয়দের মধ্যে উইকিপিডিয়া অপেক্ষা বেশি জনপ্রিয়।

পুরস্কার এবং মনোনয়ন

আরো দেখুন 
 ইন্টারনেট পর্নোগ্রাফি
 চ্যাট ওয়েবসাইটের তালিকা
 ভিডিও হোস্টিং পরিষেবাদির তালিকা
 সর্বাধিক জনপ্রিয় ওয়েবসাইটগুলির তালিকা
 লাইভজেসমিন
 চ্যাটারবেইট
 মাইফ্রিক্যামস
 স্ট্রিপচ্যাট
 মেনিভিডস
 পর্ন ২.০

তথ্যসূত্র

বহিঃসংযোগ 
 

প্রাপ্তবয়স্ক ক্যামিং ওয়েবসাইট
২০১২-এ প্রতিষ্ঠিত ইন্টারনেট সম্পত্তি
ওলন্দাজ আদিরসাত্মক ও পর্নোগ্রাফি ওয়েবসাইট

সাইপ্রাসীয় আদিরসাত্মক ও পর্নোগ্রাফি ওয়েবসাইট
বাগ-আই চশমা

বাগ-আই চশমা চশমার এক ধরনের গড়নবিন্যাস। এটি মূলত ১৯৭০, ১৯৮০, ১৯৯০ এর দশকে জনপ্রিয় ছিল এবং নিয়মিত চশমা এবং রোদ চশমার জন্য ব্যবহৃত হত। এটি প্রথম ১৯৭০ এর মাঝামাঝি সময়ে জনপ্রিয় হয়ে ওঠে এবং ১৯৫০ এবং ৬০ এর দশকের ‘বিড়াল চশমার’ মতো সাফল্য অর্জন করে। ১৯৭০-এর দশকে এগুলি বর্গক্ষেত্র আকারের ছিল এবং পরে পরবর্তীকালে ৮০ এর দশকের আরও বৈশিষ্ট্যযুক্ত, বৃহত্তর, গোলাকার এবং আরও জনপ্রিয় স্টাইলে বিবর্তিত হয়েছিল। পরে তাদের জনপ্রিয়তা হ্রাস পেতে শুরু করে, চশমাগুলি আরও সহজলভ্য এবং আরও সাশ্রয়ী মূল্যের হয়ে উঠে। এই ধরনের চশমাগুলো পুরুষদের এবং মহিলাদের জন্য কেতাদুরস্ত বা হালের ফ্যাশানের মতো ছিল; যদিও এই মডেলের সানগ্লাসগুলো আজও ফ্যাশনেবল বলে বিবেচিত হয়। তবে ঐতিহ্যবাহী এই চশমার মডেলটি এখন মূলত প্রবীণরাই বেশি ব্যবহার করে থাকেন। মডেলটি ২০০০ এর দশকের পুরু-রিমড, আয়তক্ষেত্রাকার স্টাইলযুক্ত চশমায় বিবর্তিত হয়েছিল। এই মডেলের চশমার উল্লেখযোগ্য পরিধানকারীরা হলেন: অড্রে হেপবার্ন, জ্যাকলিন কেনেডি ওনাসিস, প্যারিস হিলটন, নিকোল রিচি, সোফিয়া লরেন এবং ভিক্টোরিয়া বেকহ্যাম ।

তথ্যসূত্র 

১৯৯০-এর দশকের ফ্যাশন
১৯৮০-এর দশকের ফ্যাশন
১৯৭০-এর দশকের ফ্যাশন
সংশোধনী লেন্স
চক্ষুপরিধেয়
সুনামগঞ্জ ঐতিহ্য যাদুঘর

সুনামগঞ্জ ঐতিহ্য যাদুঘর সুনামগঞ্জ জেলা শহরের কেন্দ্রস্থলে পুরাতন কোর্ট ভবনে অবস্থিত একটি লোকজাদুঘর। প্রায় দেড়শ বছরের পুরনো এক সময়ের কালেক্টরেট ভবনের আসাম প্যাটার্নের একটি পরিত্যক্ত ঘরে প্রাচীন ঐতিহ্য ধরে রাখা এবং সুনামগঞ্জের সংস্কৃতিসহ সব ঐতিহ্য তুলে ধরতে জাদুঘরটি স্থাপিত হয়েছিল।

তথ্যসূত্র 

সুনামগঞ্জ জেলার দর্শনীয় স্থান
মাইসাহেবা জামে মসজিদ

মাইসাহেবা জামে মসজিদ শেরপুর জেলার সবচেয়ে বড় মসজিদ। এটি শহরের কেন্দ্রস্থলে শেরপুর সরকারি কলেজের দক্ষিণ-পূর্ব পাশে মাইসাহেবা মসজিদ অবস্থিত।

বর্ণনা 
আনুমানিক ২৫০ বছর পূর্বে নির্মিত এই মসজিদটি শেরপুর জেলার অন্যতম প্রাচীন নিদর্শন। মসজিদটির নির্মাণশৈলীতে বক্রাকার খিলানের ব্যবহার, সুউচ্চ দুইটি মিনার এবং স্থাপত্য কলার আধুনিক পরিবর্তন লক্ষ্য করা যায়। তিনতলা বিশিষ্ট মাইসাহেবা মসজিদে একসঙ্গে ৬ হাজার এর বেশি মুসল্লি নামাজ আদায় করতে পারে। বর্তমানে মসজিদ টির সম্প্রসারণ কার্যক্রম চলমান রয়েছে।

ইতিহাস 
তৎকালীন তিনআনি জমিদারের খাজনা আদায়ের ঘরের সাথে একটি পরিত্যক্ত ঘর ছিল। সেই ঘরটিতে স্থানীয় প্রজা মহিলা নামাজ আদায় করেছেন। পরবর্তীতে জমিদারের নির্দেশে ঘর ভেঙ্গে মসজিদ নির্মাণ করা হয়।

নামকারণ 
মসজিদর নামকরণ নিয়ে একটি কিংবদন্তি রয়েছে। তিনআনি জমিদার মুক্তাগাছার জমিদার কে দাওয়াত দেওয়ায় তিনআনি জমিদারের কাছে বিশ্রামের নিরিবিলি জায়গা চান করেন। খাজনা আদায়ের ঘরের সাথে থাকা ঘরটি দেওয়ার মনস্থির করেন তিনআনি জমিদার। তাই হাতি দিয়ে ঘরটি ভাঙ্গার নির্দেশ দেন। হাতি ঘরটির কাছে আসে ঘরটি না ভেঙ্গে বসে যায়। খবর পেয়ে তিনআনি জমিদার ছুটে আসেন এবং ঘরের ভিতর দেখেন একজন মহিলা সৃষ্টিকর্তার উপাসনায় মগ্ন, জমিদার ব্যপারটি বুঝতে পারেন এবং ক্ষমা চেয়ে ফেরত যান। পরে এখানে মসজিদ নির্মাণ করেন এবং  নাম দেন মাইসাহেবা জামে মসজিদ।

মসজিদ ভবন 
মাইসাহেবা জামে মসজিদটি ৩ তলা। নীচতলায় রয়েছে নামাজের ব্যবস্থা ও  ওযুর ব্যবস্থা। দোতলা নামাজের ব্যবস্থা এবং ধর্মীয় পাঠাগার রয়েছে। বর্তমানে মূল মসজিদে ৬ সহস্রাদিক মুসল্লী একত্রে নামায আদায় করতে পারেন।  মসজিদের প্রবেশ পথে দুইটি বড় গেইট এবং মসজিদের দুটি সুউচ্চ মিনার রয়েছে। বর্তমানে দশ হাজার মুসল্লির ধারণ ক্ষমতা, মহিলাদের নামাজের স্থান ও সমগ্র মসজিদ শীততাপ নিয়ন্ত্রিত করার কাজ চলছে। নিরাপত্তা জন্য রয়েছে সিসি ক্যামেরা।

পর্যটক 
প্রতি শুক্রবারে দূরদুরান্ত থেকে অনেক মানুষ আসে এই মসজিদে জুম্মার নামাজ আদায় করতে। অনেক দেশি-বিদেশি পর্যটক মাইসাহেবা জামে মসজিদ দর্শন করতে আসে প্রতিদিন।

চিত্রশালা

তথ্যসূত্র 

শেরপুর জেলার মসজিদ
এপ্রিল ১৯৭১

এপ্রিল ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

২ এপ্রিল ১৯৭১ (শুক্রবার) 
 পাকিস্তানি সেনাবাহিনী বাংলাদেশের রাজধানী ঢাকার অদূরে কেরানীগঞ্জ উপজেলার জিঞ্জিরা, কালিন্দি ও শুভাড্যা - এই তিন ইউনিয়নব্যপী এক লোমহর্ষক গণহত্যা পরিচালনা করে যাতে সহস্রাধিক বাঙালিকে হত্যা হয়।

৩ এপ্রিল ১৯৭১ (শনিবার) 
 বাংলাদেশ আওয়ামী লীগের সাধারণ সম্পাদক তাজউদ্দিন আহমেদ ভারতের প্রধানমন্ত্রী ইন্দিরা গান্ধীর সাথে দেখা করে বাংলাদেশের স্বাধীনতা যুদ্ধে ভারতের সাহায্য ও সহযোগিতা চান।

৫ এপ্রিল ১৯৭১ (সোমবার) 
 শ্রীলংকার মার্কসবাদী জনতা বিমুক্তি পেরুমানা দল সিরিমাভো বন্দরনায়েকের সরকারের বিরুদ্ধে ব্যর্থ অভ্যুত্থান পরিচালনা করে।

১০ এপ্রিল ১৯৭১ (শনিবার) 
 বঙ্গবন্ধু শেখ মুজিবুর রহমানকে রাষ্ট্রপ্রধান ও সশস্ত্র বাহিনীসমূহের সর্বাধিনায়ক করে বাংলাদেশ অস্থায়ী সরকার গঠন করা হয়।

১৭ এপ্রিল ১৯৭১ (শনিবার) 
 মেহেরপুর জেলার বৈদ্যনাথতলা গ্রামে বাংলাদেশ অস্থায়ী সরকার শপথ গ্রহণ করে।

জন্ম

২১ এপ্রিল ১৯৭১ (বুধবার) 
 ইয়েমেনী বংশোদ্ভূত চরম ভাবাপন্ন ব্যক্তিত্ব আনোয়ার আল-আওলাকি জন্ম গ্রহণ করেন।

তথ্যসূত্র 

এপ্রিল
১৯৭১
মনিগ্রাম ইউনিয়ন

মনিগ্রাম ইউনিয়ন হলো রাজশাহী জেলার বাঘা উপজেলার একটি অন্যতম ইউনিয়ন। এটি বেশ পুরাতন একটি ইউনিয়ন পরিষদ যা পাকিস্তানি শাসন আমলে সৃষ্ট হয়।

তথ্যসূত্র

বাঘা উপজেলার ইউনিয়ন
পরিবেশ

পরিবেশ সর্বাধিক ব্যবহৃত পাতা: 

 প্রাকৃতিক পরিবেশ, সমস্ত জীব ও জর পদার্থের প্রাকৃতিক বিষয়।
 জৈবপদার্থ পরিবেশ
 পরিবেশ প্রকৌশল
 পরিবেশ আইন
মাধবচন্দ্র চট্টোপাধ্যায়

মাধবচন্দ্র চট্টোপাধ্যায় ( ২৩ মে ১৮২৯ – ২৩ মে ১৯০৫) ছিলেন একজন বাঙালি প্রকৌশলী, গণিতজ্ঞ ও জ্যোতির্বিদ। তার পরিচিতি মূলতঃ বিশুদ্ধ সিদ্ধান্ত পঞ্জিকা সম্পাদনা ও প্রকাশনার জন্য।

সংক্ষিপ্ত জীবনী

মাধবচন্দ্র চট্টোপাধ্যায়ের জন্ম ১৮২৯ খ্রিস্টাব্দের ২৩ মে (১২৩৬ বঙ্গাব্দের ৯ জ্যৈষ্ঠ) ব্রিটিশ ভারতের অধুনা পশ্চিমবঙ্গের হুগলি জেলার নন্দীগ্রামে। পড়াশোনার শেষে তিনি ওভারসিয়ারের চাকরি পান এবং সেই সূত্রে তিনি ওড়িশায় যান। সেখানে চাকুরির পাশাপাশি জ্যোতিষবিদ্যা আয়ত্ত করেন। ওভারসিয়ার থেকে তিনি পরে কর্মজীবনে সহকারী ইঞ্জিনিয়ার হন এবং ১২৯৫ বঙ্গাব্দে(১৮৮৮ খ্রিস্টাব্দে) অবসর নিয়ে কলকাতায় ফিরে আসেন। সেসময় প্রখ্যাত সংস্কৃত পণ্ডিত মহামহোপাধ্যায় মহেশচন্দ্র ন্যায়রত্ন সঠিক গণনায় বাংলা পঞ্জিকা প্রকাশ করার জন্য বলেন। মাধবচন্দ্র আশুতোষ মিত্রের সহায়তায় সে কাজে মনোযোগী হন। প্রচলিত সূর্যসিদ্ধান্তের সংস্কার ঘটিয়ে নৌ-সারণী অনুসরণে তিনি সম্পূর্ণ বিজ্ঞানসম্মত উপায়ে নক্ষত্রাদি নির্ভুলভাবে গণনা করেন। ফলস্বরূপ ১৮৯০ খ্রিস্টাব্দে  তারই সম্পাদনায় প্রকাশিত হয় বিশুদ্ধ সিদ্ধান্ত পঞ্জিকা। প্রসঙ্গত উল্লেখযোগ্য এই যে, বিজ্ঞানী মেঘনাদ সাহার নেতৃত্বে ভারতের “পঞ্জিকা সংস্কার কমিটি” যে “রাষ্ট্রীয় পঞ্চাঙ্গ” তৈরি  করেন, তার সাথে বিশুদ্ধ সিদ্ধান্ত পঞ্জিকার গণনায় মিল আছে।

মৃত্যু

মাধবচন্দ্র চট্টোপাধ্যায় (১৯০৫ খ্রিস্টাব্দের ২৩ মে) ১৩১২ বঙ্গাব্দের ৯ই জ্যৈষ্ঠ পরলোক গমন করেন।

তথ্যসূত্র 

১৮৩০-এ জন্ম
১৯০৫-এ মৃত্যু
হুগলি জেলার ব্যক্তি
বাঙালি গণিতবিদ
১৯শ শতাব্দীর হিন্দু
৭০ নং ওয়ার্ড, কলকাতা পৌরসংস্থা

ওয়ার্ড নং ৭০ কলকাতা পৌরসংস্থার বরো নং ৮ এর একটি প্রশাসনিক বিভাগ। ভারতীয় রাজ্য  পশ্চিমবঙ্গর  দক্ষিণ কলকাতার  ভবানীপুর আশপাশ অংশগুলি নিয়ে এটি গঠিত।

ভূগোল 
৭০ নং ওয়ার্ডের উত্তরে আচার্য জগদীশ চন্দ্র বোস রোডের সীমানা; পূর্ব দিকে শরৎ বোস রোড এবং চক্রবেড়িয়া রোড (দক্ষিণ) দ্বারা; দক্ষিণে চক্রবেড়িয়া রোড (দক্ষিণ) এবং পদ্দাপুকুর রোড; এবং পশ্চিমে জওহরলাল নেহেরু রোড এবং আশুতোষ মুখোপাধ্যায় রোড। 

ওয়ার্ডটি কলকাতা পুলিশের ভবানীপুর থানা পরিবেশন করে।   

টালিগঞ্জ মহিলা থানা দক্ষিণ বিভাগের সমস্ত পুলিশ থানাগুলির উপর অধিকার রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।

নির্বাচনের ফলাফল 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি ভবানীপুরের একটি অংশ (বিধানসভা কেন্দ্র) । 

Source: DNA West Bengal Municipal Election Results, 28 April 2015

তথ্যসূত্র

বহিঃসংযোগ 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
সিঙ্গার নগর মেট্রো স্টেশন

সিঙ্গার নগর লখনউ মেট্রোর রেড লাইনে অবস্থিত একটি উত্তোলিত মেট্রো স্টেশন।

পরিকাঠামো

স্টেশন বিন্যাস

তথ্যসূত্র

বহিঃসংযোগ

 দাপ্তরিক ওয়েবসাইট

লখনউ মেট্রোর স্টেশন
ফাবিয়ান শেয়ার

ফাবিয়ান লুকাস শেয়ার (, ; জন্ম: ২০ ডিসেম্বর ১৯৯১; ফাবিয়ান শেয়ার নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০ সালে, শেয়ার সুইজারল্যান্ড অনূর্ধ্ব-২০ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৩ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৫৮ ম্যাচে ৮টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।

ব্যক্তিগতভাবে, শেয়ার বেশ কিছু পুরস্কার জয়লাভ করেছেন, যার মধ্যে ২০১৯ সালের ফেব্রুয়ারি মাসে প্রিমিয়ার লিগের মাসের সেরা গোলের পুরস্কার জয় অন্যতম। দলগতভাবে, শেয়ার এপর্যন্ত ৪টি শিরোপা জয়লাভ করেছেন, যার সবগুলো বাজেলের হয়ে জয়লাভ করেছেন।

প্রারম্ভিক জীবন
ফাবিয়ান লুকাস শেয়ার ১৯৯১ সালের ২০শে ডিসেম্বর তারিখে সুইজারল্যান্ডের ভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 
 
 

১৯৯১-এ জন্ম
জীবিত ব্যক্তি
সুইজারল্যান্ডীয় ফুটবলার
টিএসজি ১৮৯৯ হফেনহাইমের খেলোয়াড়
দেপোর্তিবো লা করুনিয়ার খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
২০১৪ ফিফা বিশ্বকাপের খেলোয়াড়
সুইজারল্যান্ডের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
২০১২ গ্রীষ্মকালীন অলিম্পিকের ফুটবলার
উয়েফা ইউরো ২০২০-এর খেলোয়াড়
ফুটবল রক্ষণভাগের খেলোয়াড়
বুন্দেসলিগার খেলোয়াড়
লা লিগার খেলোয়াড়
প্রিমিয়ার লিগের খেলোয়াড়
সুইস সুপার লিগের খেলোয়াড়
জার্মানিতে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
২০১২ গ্রীষ্মকালীন অলিম্পিকের প্রতিযোগী
২০২২ ফিফা বিশ্বকাপের খেলোয়াড়
উয়েফা ইউরো ২০২৪-এর খেলোয়াড়
ফুটবল সেন্ট্রাল ডিফেন্ডার
সুইজারল্যান্ডের আন্তর্জাতিক যুব ফুটবলার
সুইজারল্যান্ডের অনূর্ধ্ব-২১ আন্তর্জাতিক ফুটবলার
২০২১ মগবাজার বিস্ফোরণ

মগবাজার বিস্ফোরণ ২০২১ সালের ২৭ জুন বাংলাদেশের রাজধানীর ঢাকার মগবাজারের ওয়্যারলেস গেটে সংঘটিত হয়। এ ঘটনায় কমপক্ষে ১২ জন ব্যক্তি নিহত হয় এবং আহতের সংখ্যা ১০০ জনেরও বেশি, এর মধ্যে ৬৬ বিভিন্ন হাসপাতেলে ভর্তি আছেন। পুলিশের ধারণা ঘটনাটি জমে থাকা গ্যাস থেকে ঘটেছে।

পটভূমি 
রাজধানী ঢাকার মগবাজারের ওয়্যারলেস এলাকা একটি ব্যস্ততম এলাকা। বিস্ফোরণস্থলের ঠিক সামনেই মগবাজার-মালিবাগ ফ্লাইওভার। বিস্ফোরণটি মৌচাক-মগবাজার সড়কের ৭৯ আউটার সার্কুলার রোডের তিনতলা একটি পুরনো ভবনে সংঘটিত হয়। ভবনের নিচতলায় একটি খাবারের দোকান (শর্মা হাউজ) ও একটি মাংস বিক্রেতা প্রতিষ্ঠানের দোকান ছিল। উপরে ইলেকট্রনিক পণ্য বিক্রির একটি শো-রুম ছিল। এই ভবনের ঠিক অপর পাশে লাইফস্টাইল ব্র্যান্ড আড়ংয়ের একটি শো-রুম রয়েছে। ভবনের পিছনে একটি সরু গলি আছে।

বিস্ফোরণ 
২০২১ সালের ২৭ জুন সন্ধ্যা ৭ টায় হঠাৎ করে বিকট শব্দে কেঁপে ওঠে মগবাজার ওয়্যারলেস গেট এলাকা। বিস্ফোরণের তীব্রতায় মাটিতেও কম্পন অনুভূত হয়।

ক্ষয়ক্ষতি 
মগবাজার বিস্ফোরণের ঘটনায় শতাধিক ব্যক্তি আহত হয়েছে। নিহত হয়েছেন ১২ জন ব্যক্তি। আহতদের মধ্যে হাসপাতালে চিকিৎসা নিচ্ছেন প্রায় ৬৬ জন ব্যক্তি। আহতদের বেশিরভাগই আশেপাশের ভবন, কয়েকটি বাসের যাত্রী এবং পথচারী।

যে ভবনে বিস্ফোরণ হয়েছে, মৌচাক-মগবাজার সড়কের ৭৯ আউটার সার্কুলার রোডের সেই তিনতলা পুরনো ভবনটি আংশিক ধসে পড়েছে। বিস্ফোরণে সৃষ্ট সাউন্ড ও ব্লাস্ট ওয়েভে আশপাশের ১৪ টি ভবন ক্ষতিগ্রস্ত হয়েছে। ক্ষতিগ্রস্ত ভবনগুলোর প্রতিটিই বহুতল। ভবনগুলোর ১২ টিই বাণিজ্যিক আর ২ টি আবাসিক। একটি ভবনে ছিল অনলাইন নিউজ পোর্টাল ‘অপরাজেয় বাংলা’র কার্যালয়। ক্ষতিগ্রস্ত ভবনগুলো হলো- আউটার সার্কুলার রোডের ৭৯ নম্বর ভবন, রাশমনো স্পেশাইলাজড হাসপাতাল, নজরুল শিক্ষালয়, আড়ং শো-রুমের ভবন, বিশাল সেন্টার, ডম-ইনো’র বাণিজ্যিক ভবন, বেস্ট বাই শো-রুমের ভবন, বেঙ্গল ট্রেডস সেন্টার ভবন, ক্যালকাটা ড্রাই ক্লিনার্সের ভবন, মগবাজার প্লাজা, হামদর্দ চিকিৎসা ও বিক্রয় কেন্দ্র এবং ভিশন অ্যাম্পোরিয়ামের শো-রুম থাকা ভবন। বিস্ফোরণের ফলে রাস্তায় থাকা তিনটি লোকাল বাস ও এতে থাকা যাত্রীরাও হতাহত হয়েছে।

প্রতিক্রিয়া 
বাংলাদেশ জাতীয় সংসদে জাতীয় পার্টির সংসদ সদস্য মুজিবুল হক চুন্নু বিদ্যুৎ জ্বালানি ও প্রতিমন্ত্রী নসরুল হামিদের কাছে ‘হোটেল রেস্তোরাঁয় ব্যবহৃত সিলিন্ডার বা স্টোভগুলো কখনো সংশ্লিষ্ট কর্তৃপক্ষের মাধ্যমে ইনস্পেকশন হয় কিনা’ মর্মে প্রশ্ন তোলেন। এছাড়া বিএনপি দলীয় সংসদ সদস্য অ্যাডভোকেট হারুনুর রশীদ এঘটনার দায় সরকারকে নিতে হবে বলে অভিযোগ তোলেন।

আরও দেখুন 
 ২০২০ নারায়ণগঞ্জ মসজিদে বিস্ফোরণ

তথ্যসূত্র 

ঢাকায় বিস্ফোরণ
২০২১-এ বাংলাদেশ
বাংলাদেশে বিস্ফোরণ
বাংলাদেশে অগ্নিকাণ্ড
২০২১-এর বিস্ফোরণ
২০২১-এ বাংলাদেশে বিপর্যয়
স্যার (১৯৯৩-এর চলচ্চিত্র)

স্যার মহেশ ভাট পরিচালিত ১৯৯৩ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। চলচ্চিত্রটি কাহিনি লিখেছেন জয় দীক্ষিত এবং বিশেষ ফিল্মসের ব্যানারে এটি প্রযোজনা করেছেন মুকেশ ভাট। এতে প্রধান চরিত্রে অভিনয় করেছেন অতুল অগ্নিহোত্রী ও পূজা ভাট, নাম ভূমিকায় অভিনয় করেছেন নাসিরুদ্দিন শাহ, এবং খল চরিত্রে অভিনয় করেছেন পরেশ রাওয়াল ও গুলশান গ্রোবর।

চলচ্চিত্রটি ১৯৯৩ সালের ৯ই জুলাই ভারতে মুক্তি পায়। চলচ্চিত্রটিতে অভিনয় করে রাওয়াল ৪১তম জাতীয় চলচ্চিত্র পুরস্কারে শ্রেষ্ঠ পার্শ্ব অভিনেতা বিভাগে পুরস্কৃত হন। এছাড়া চলচ্চিত্রটি চারটি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ খল অভিনেতা ও শ্রেষ্ঠ সংলাপ বিভাগে দুটি পুরস্কার অর্জন করে। ১৯৯৪ সালে এটি তেলুগু ভাষায় গ্যাংমাস্টার নামে পুনর্নির্মিত হয়।

অভিনয়শিল্পীদল

সঙ্গীত
স্যার চলচ্চিত্রের সুর করেছেন আনু মালিক এবং গীত লিখেছেন কাতিল শিফাই।

পুরস্কার ও মনোনয়ন

তথ্যসূত্র

বহিঃসংযোগ

 
 
 

১৯৯৩-এর চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
১৯৯০-এর দশকের ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
অন্য ভাষায় পুনর্নির্মিত হিন্দি চলচ্চিত্র
মহেশ ভাট পরিচালিত চলচ্চিত্র
আনু মালিক সুরারোপিত চলচ্চিত্র
৭৭ নং ওয়ার্ড, কলকাতা পৌরসংস্থা

৭৭ নং ওয়ার্ড, কলকাতা পৌরসংস্থা, ভারতের পশ্চিমবঙ্গ রাজ্যের দক্ষিণ কলকাতার খিদিরপুরের (ডা. সুধীর বোস রোড) পার্শ্ববর্তী অঞ্চলসমূহ নিয়ে গঠিত কলকাতা পৌরসংস্থার বরো নম্বর ৯ এর একটি প্রশাসনিক বিভাগ।

ভূগোল 
৭৭ নং ওয়ার্ডের উত্তরে কার্ল মার্কস সরণি সীমানা; পূর্বদিকে ডায়মন্ড হারবার রোড; দক্ষিণে কবি মোহাম্মদ ইকবাল রোড; এবং পশ্চিমে ভূকৈলাশ রোড। 

ওয়ার্ডটি  কলকাতা পুলিশের ওয়াটগঞ্জ এবং একবলপুর থানার অধীনস্থ অঞ্চল। 

ওয়াটগঞ্জ মহিলা থানা,  ১৬, ওয়াটগঞ্জ স্ট্রিট, কলকাতা-৭০০ ০২৩  এ অবস্থিত  পোর্ট বিভাগ  এর  অধীনে সমস্ত পুলিশ থানা অর্থাত উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।

নির্বাচনের ফলাফল 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি ভবানীপুর বিধানসভা কেন্দ্র এর একটি অংশ  ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
সার্ফসাইড, ফ্লোরিডা

সার্ফসাইড মার্কিন যুক্তরাষ্ট্রের ফ্লোরিডার মিয়ামি-ডেড কাউন্টির একটি শহর। ২০২০ এর আদম শুমারিতে জনসংখ্যা ছিল ৫৬৮৯ জন।  সার্ফসাইড একটি প্রাথমিকভাবে আবাসিক সমুদ্র সৈকত সম্প্রদায়। আটলান্টিক মহাসাগরের সার্ফসাইড বিচ সংলগ্ন বেশ কয়েকটি বহুতল কনডমিনিয়াম ভবন রয়েছে। শহরটি দক্ষিণে মিয়ামি বিচের উত্তর বিচ পাড়া, উত্তরে বাল হারবার, পশ্চিমে বিসকাইন বে দ্বারা এবং পূর্বে আটলান্টিক মহাসাগরের দ্বারা সীমাবদ্ধ।

ভূগোল 
আমেরিকা যুক্তরাষ্ট্রের আদমশুমারি ব্যুরো অনুসারে, এই শহরটির মোট আয়তন ।  স্থল এবং    পানি (৪৭.৪২%)।

আশেপাশের অঞ্চল 

 বাল হারবার
 বে হারবার দ্বীপপুঞ্জ আটলান্টিক মহাসাগর
 বে হার্বার দ্বীপপুঞ্জ, ইন্ডিয়ান ক্রিকআটলান্টিক মহাসাগর
 মিয়ামি সমুদ্র সৈকত আটলান্টিক মহাসাগর
 মিয়ামি সমুদ্র সৈকত

রাস্তার নাম 
সার্ফসাইডে অ্যাভিনিউগুলি ব্রিটিশ এবং আমেরিকান লেখকদের নামে নামকরণ করা হয় এবং পূর্ব থেকে পশ্চিমে বর্ণানুক্রমিকভাবে সাজানো হয়েছে।

 অ্যাবট
 বায়রন
 কার্লাইল
 ডিকেনস
 ইমারসন
 গোছা
 মালা
 হাথর্ন
 আর্ভিং

জনমিতি

শিক্ষা 
বাসিন্দাদের মিয়ামি-ডেড কাউন্টি পাবলিক স্কুলে জোন করা হয়েছে।

তথ্যসূত্র

বহিঃসংযোগ 

 শহরতলির সরকারী ওয়েবসাইট
 সার্ফসাইড প্রাতিষ্ঠানিক ট্যুরিজম ওয়েবসাইট দেখুন

উইকিউপাত্তে স্থানাঙ্ক আছে
১৯৩৫-এ ফ্লোরিডায় প্রতিষ্ঠিত
ফ্লোরিডার সমুদ্র সৈকত
জনতা বিমুক্তি পেরুমানা

জনতা বিমুক্তি পেরুমানা (, , ) শ্রীলঙ্কার একটি কমিউনিস্ট মার্কসবাদী-লেনিনবাদী দল এবং একটি রাজনৈতিক আন্দোলন। এটি শ্রীলঙ্কা সরকারের বিরুদ্ধে দুটি সশস্ত্র বিদ্রোহের সাথে জড়িত ছিল, যার প্রথমটি সংগঠিত হয় ১৯৭১ সালে এবং পরেরটি ১৯৮৭-৮৯ সালে। এই উভয় ক্ষেত্রেই তাদের উদ্দেশ্য ছিল একটি সমাজতান্ত্রিক রাষ্ট্র প্রতিষ্ঠা করা।

ইতিহাস 

শ্রীলঙ্কায় কমিউনিস্ট শাসন ব্যবস্থা প্রবর্তনের লক্ষ্যকে সামনে রেখে ১৯৬৫ সালে জনতা বিমুক্তি পেরুমানা দলটি প্রতিষ্ঠিত হয়। সেসময় সেখানে আরও চারটি বামপন্থী রাজনৈতিক দল ছিলো।

তথ্যসূত্র

বহিঃসংযোগ 

 অফিসিয়াল ওয়েবসাইট : জেভিপি

মুক্ত-উত্স 
Rohana Wijeweera: The Killing of Sri Lanka's Stalinist Icon - BBC News
JVP in 88-89,"srilankaguardain.org"
THE 1971 CEYLONESE INSURRECTION - Fred Halliday
SRI LANKA - A LOST REVOLUTION? The Inside Story of the JVP by Rohan Gunaratna
Indian Intervention in Sri Lanka : The Role of India's Intelligence Agencies
A Lost Revolution: The JVP Insurrection 1971
Methek Kathawa Divaina 
Present Conflict (Tamil Version), Wathman Arbudaya Dutu Nodutu Pathi (Sinhala)
Review of 'Satanin Satana' - Book on second JVP insurgency to be released on 20 December, Gamana Akmeemana, Daily Mirror, 24 Jun 2019 
Book on second JVP insurgency to be released on 20 December, Friday, 16 December 2016, 
'Comrade Lionel' to be launched on November 5, Daily News, October 23, 2019 

১৯৬৫-এ প্রতিষ্ঠিত রাজনৈতিক দল
১৯৬৫-এ সিলনে প্রতিষ্ঠিত
শ্রীলঙ্কার কমিউনিস্ট পার্টি
গেরিলা সংগঠন
শ্রীলঙ্কার রাজনৈতিক দল
সাম্রাজ্যবাদ বিরোধী সংগঠন
১৯৬৫-এ প্রতিষ্ঠিত সংগঠন
পাকুড়িয়া ইউনিয়ন, বাঘা

পাকুড়িয়া ইউনিয়ন হলো রাজশাহী জেলার বাঘা উপজেলার একটি প্রশাসনিক একক বা ইউনিয়ন।

তথ্যসূত্র

বাঘা উপজেলার ইউনিয়ন
নুর উদ্দিন চৌধুরী নয়ন

নুর উদ্দিন চৌধুরী নয়ন বাংলাদেশ আওয়ামী লীগের রাজনীতিবিদ ও আইনজীবী, তিনি লক্ষ্মীপুর-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

রাজনৈতিক জীবন 

ছাত্রলীগের মাধ্যমেই তার রাজনৈতিক জীবন শুরু। ১৯৭৮ সাল থেকে ১৯৮০ সাল পর্যন্ত লক্ষ্মীপুর আদর্শ সামাদ উচ্চ বিদ্যালয় ছাত্রলীগের সভাপতি হিসেবে দায়িত্ব পালন করেন তিনি। ১৯৮০ থেকে ১৯৮৩ সাল পর্যন্ত টানা তিন বছর লক্ষ্মীপুর পৌর ছাত্রলীগের সভাপতি, ১৯৮৩ থেকে ১৯৮৬ সাল পর্যন্ত লক্ষ্মীপুর সদর উপজেলা ছাত্রলীগের সভাপতি, ১৯৮৬ থেকে ১৯৮৮ সাল পর্যন্ত লক্ষ্মীপুর জেলা ছাত্রলীগের সভাপতি হিসেবে দায়িত্ব পালন করেছেন।
ছাত্রলীগের রাজনীতি শেষে ১৯৮৮ সালেই যোগ দেন আওয়ামী লীগে। আওয়ামী লীগে যোগ দিয়েই চমক দেখান এই নেতা। ১৯৮৮ থেকে ১৯৯৪ সাল পর্যন্ত লক্ষ্মীপুর পৌর আওয়ামী লীগের সাধারণ সম্পাদক, ১৯৯৪ থেকে ২০০৩ সাল পর্যন্ত লক্ষ্মীপুর উপজেলা আওয়ামী লীগের সাধারণ সম্পাদক, ২০০৩ থেকে ২০১৫ সাল পর্যন্ত লক্ষ্মীপুর উপজেলা আওয়ামী লীগের সাধারণ সম্পাদক হিসেবে দায়িত্ব পালন করেছেন এই নেতা। এরপর ২০১৫ থেকে এখন পর্যন্ত টানা দুই মেয়াদে লক্ষ্মীপুর জেলা আওয়ামী লীগের সাধারণ সম্পাদক হিসেবে দ্বায়িত্ব পালন করছেন।

নুর উদ্দিন চৌধুরী নয়ন লক্ষ্মীপুর জেলা আওয়ামী লীগের সাধারণ সম্পাদক। ২৮ জানুয়ারি ২০২১ সালে লক্ষ্মীপুর-২ আসনের সংসদ সদস্য কাজী শহিদ ইসলাম পাপুল কুয়েতের ফৌজদারি আদালত সাত বছরের কারাদণ্ড দিলে ১১ ফেব্রুয়ারি ২০২১ সালে বাংলাদেশের সংবিধানের ৬৬ ও ৬৭ অনুচ্ছেদ অনুসারে জাতীয় সংসদের সদস্য পদ হারান। ২৮ জুন ২০২১ সালের শূন্য আসনের উপনির্বাচনে  নুর উদ্দিন চৌধুরী নয়ন সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ আওয়ামী লীগের রাজনীতিবিদ
লক্ষ্মীপুর জেলার রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
লক্ষ্মীপুর জেলার আইনজীবী
১৯৬৪-এ জন্ম
লক্ষ্মীপুর জেলার ব্যক্তি
হরিপদ ভারতী

হরিপদ ভারতী ("মাস্টার মশাই" নামেও পরিচিত) ছিলেন একজন প্রথিতযশা ভারতীয় বাঙালি রাজনীতিজ্ঞ এবং অধ্যাপক। তিনি পশ্চিমবঙ্গ বিজেপির প্রথম রাজ্যসভাপতি হিসাবে দায়িত্ব পালন করেন। ১৯৭৭ সালে জোড়াবাগান বিধানসভা থেকে বিধায়ক নির্বাচিত হন এবং আমৃত্যু তিনি সেই পদে আসীন ছিলেন। যশোরের মাইকেল মধুসূদন দত্ত কলেজে অধ্যাপকরূপে তিনি তাঁর কর্মজীবন প্রারম্ভ করে পরে হাওড়ার নরসিংহ কলেজে যোগ দেন। দর্শনের অধ্যাপক হিসাবে সেখানে তিনি কলেজের উপাধ্যক্ষ এবং পরবর্তীতে অধ্যক্ষ হয়েছিলেন।

রাজনৈতিক জীবন
হরিপদ ভারতী ছাত্রাবস্থাতেই ডাঃ শ্যামাপ্রসাদ মুখোপাধ্যায়ের মতাদর্শে আকৃষ্ট হয়ে হিন্দু মহাসভাতে যোগ দেন। পরে শ্যামাপ্রসাদ মুখোপাধ্যায়ের নেতৃত্বে গঠিত ভারতীয় জনসঙ্ঘে যোগদান করেন। দীর্ঘদিন যাবৎ তিনি এই দলের পশ্চিমবঙ্গ শাখার সভাপতি তথা সর্বভারতীয়স্তরে সহ-সভাপতির পদে অধিষ্ঠ থাকেন। হরিপদ ভারতী জনতা দল এর জন্মলগ্ন থেকেই ঐ দলের সদস্য হিসাবে যোগদান করেন। ১৯৭৭ সালের পশ্চিমবঙ্গ বিধানসভা নির্বাচনে জনতা পার্টির টিকিটে সাবেক জোড়াবাগান বিধানসভা কেন্দ্র থেকে তিনি জয়লাভ করেন। ভারতীয় জনতা পার্টি স্থাপনের পর তিনি স্বভাবতই বিজেপিতে চলে আসেন ও দল কর্তৃক পশ্চিমবঙ্গ রাজ্য বিজেপির সভাপতি নির্বাচিত হন।

নির্বাচনী ইতিহাস
১৯৬৭ সালের সাধারণ নির্বাচনে কলকাতা উত্তর পশ্চিম লোকসভা কেন্দ্র থেকে ভারতীয় জনসঙ্ঘের প্রার্থী হিসাবে হরিপদ ভারতী প্রতিদ্বন্দ্বিতা করেন এবং ৮২,৪৫৫টি (২১.০৮%) ভোট পান। ১৯৭১ সালের সাধারণ নির্বাচনে তিনি আবারও একই আসন থেকে নির্দল প্রার্থী হিসাবে প্রতিদ্বন্দিতা করে প্রায় ৩৪,৯৭৭টি (২১.০৮%) ভোট গ্রহণ করতে সক্ষম হন। ১৯৭৭ সালের পশ্চিমবঙ্গ বিধানসভা নির্বাচনে সাবেক জোড়াবাগান বিধানসভা কেন্দ্রে জনতা পার্টির টিকিটে ভোটে দাঁড়িয়ে তিনি বিজয়ী হন। ১৯৮০ সালের  সাধারণ নির্বাচনে তিনি যাদবপুর লোকসভা কেন্দ্র থেকে জনতা পার্টির প্রার্থী হয়ে লড়েন এবং ৩১,৮৪৬টি ভোট পান।

ব্যক্তিগত জীবন
হরিপদ ভারতী ১৯২০ সনের ২৮শে জুন অধুনা বাংলাদেশের যশোর জেলায় জন্মগ্রহণ করেন। কলকাতার প্রাচীনতম ও অন্যতম মর্যাদাপূর্ণ শিক্ষা প্রতিষ্ঠান, স্কটিশ চার্চ কলেজ থেকে তিনি দর্শনে স্নাতক হন তথা ১৯৪২ সালে কলিকাতা বিশ্বিবিদ্যালয়ের স্নাতকোত্তর পরীক্ষাতে প্রথম শ্রেণীতে প্রথম স্থানের অধিকারী হন। 
জরুরী অবস্থা চলাকালীন তিনি 'মিসা আইনে' কারারুদ্ধ হন। তাঁকে কলকাতা শহরের প্রেসিডেন্সি জেলে রাখা হয়। জেলের অভিজ্ঞতা নিয়ে তিনি তাঁর স্ত্রী প্রগতি ভারতীকে চিঠিপত্র লিখতেন। আই.বি.-র শ্যেনদৃষ্টি এড়িয়ে গোপনে তাঁর স্ত্রী-র ব্যাগে ফেলে দেওয়া পত্রগুচ্ছই পরে সম্পাদনা করে 'জেলে মিসা বাইরে মিসা'  
গ্রন্থটি তিনি লিখেছিলেন যেটি প্রথম প্রকাশ পায় চৈত্র, ১৩৮৪ বঙ্গাব্দে। প্রেসিডেন্সি জেলের অভ্যন্তরে সুদৃশ্য বাগিচা ও উদ্ভিদ বৈচিত্র্যের বর্ণনা এই গ্রন্থে তিনি দিয়েছেন।

মৃত্যু
হরিপদ ভারতী হৃদরোগে আক্রান্ত হয়ে কলকাতার এসএসকেএম হাসপাতালে ৬১ বছর বয়সে মারা যান। ১৯৮২ সনের ১৪ই জুন, অষ্টম পশ্চিমবঙ্গ বিধানসভার ৭৭তম অধিবেশনে স্পিকার সৈয়দ আবুল মনসুর হাবিবুল্লাহ হরিপদ ভারতী সম্পর্কে শোকপ্রস্তাবে বক্তব্য রাখতে গিয়ে বলেন যে

তথ্যসূত্র

ভারতীয় সাম্যবাদ-বিরোধী
পশ্চিমবঙ্গ বিধানসভার সদস্য ১৯৭৭-১৯৮২
ভারতীয় জনতা পার্টির রাজনীতিবিদ
বাঙালি রাজনীতিবিদ
বাঙালি হিন্দু
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
সরকারি মাইকেল মধুসূদন কলেজের শিক্ষক
নরসিংহ দত্ত কলেজের প্রাক্তন শিক্ষার্থী
ভারতীয় জনসংঘের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
কলকাতার ব্যক্তি
জনতা পার্টির রাজনীতিবিদ